7. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 171 της 2/8 Ιουλ. 1997 (ΦΕΚ Α΄ 145)  Τροποποίηση του Β. Δ. 608/1970 «περί λογοδοσίας Σωματείων, Ιδρυμάτων, Επιτροπών τυχουσών αδείας εράνων, λαχειοφόρου ή φιλανθρωπικής αγοράς (Α΄205)  Εχοντας υπόψη: 1.Τις διατάξεις του άρθρ. 3 του Νόμ. 5101/31 (ΦΕΚ τ.Α΄238/31), περί ενεργείας εράνων και λαχειοφόρων ή φιλανθρωπικών αγορών. 2.Τη διάταξη του άρθρ. 29α του  Νόμ. 1558/85 «Κυβέρνηση και Κυβερνητικά ΄Οργανα» (ΦΕΚ Α΄137/85), η οποία προσετέθη με το άρθρ. 27 του Νόμ. 2081/92 (ΦΕΚ Α΄154/92). 3.Το γεγονός ότι από τις διατάξεις του παρόντος Π. Δ/τος δεν προκαλείται δαπάνη σε βάρος του Κρατικού Προϋπολογισμού. 4. Την αριθ. 109/1997, γνώμη του Συμβουλίου της Επικρατείας, με πρόταση του Υπουργού Υγείας και Πρόνοιας, αποφασίζουμε: ΄Αρθρο μόνο.- Τροποποιούμε το άρθρ. 1 του Β.Δ. 608/1970 σχετικά με τη σφράγιση αποδείξεων, κουπονιών, κιβωτιδίων και λαχνών επί εράνων, λαχειοφόρων και φιλανθρωπικών αγορών και ορίζουμε αρμόδιες τις οικείες υπηρεσίες της Πρόνοιας, που είναι επιφορτισμένες με το καθήκον ελέγχου των προσδιοριζομένων δικαιολογητικών του συγκεκριμένου εράνου ή λαχειοφόρου ή φιλανθρωπικής αγοράς και εγκρίσεως της λογοδοσίας και με το καθήκον σφραγίσεως των ως άνω δικαιολογητικών.  Σελ. 56,02(α) Τεύχος 1303 Σελ. 4                         35.Α.γ.7 Έρανοι και Λαχειοφόροι ή Φιλανθρωπικές Αγορές

[Source: greek_legal_code_raptarchis | Tokens: 1179]